b'\n_START_ARTICLE_\nJo\xc5\xbee Plut\n_START_SECTION_\nCivilno \xc5\xbeivljenje\n_START_PARAGRAPH_\nOtro\xc5\xa1tvo je pre\xc5\xbeivel v Vali\xc4\x8dni vasi. Gimnazijo je kon\xc4\x8dal v Vipavi, Teolo\xc5\xa1ko fakulteto s specializacijo pa v Ljubljani._NEWLINE_Leta 1989 je postal duhovnik ljubljanske nad\xc5\xa1kofije, kot kaplan je slu\xc5\xbeboval najprej v \xc5\xa0kofji Loki, nato v ljubljanski stolnici. Vmes se je udele\xc5\xbeil vojne za Slovenijo, katere je veteran. Po osamosvojitvi je bil name\xc5\xa1\xc4\x8den za \xc5\xbeupnika v Mokronogu in za profesorja verouka ter duhovnega vodje v \xc5\xa0kofijski klasi\xc4\x8dni gimanziji v \xc5\xa0entvidu pri Ljubljano. Od 1998 je sodeloval v projektni skupini za uvedbo duhovne oskrbe v Slovenski vojski. Leta 2000 se je zaposlil na Ministrstvu za obrambo, kjer je sodeloval pri pripravi pravnih aktov za uvedbo duhovne oskrbe. Name\xc5\xa1\xc4\x8den je bil kot prvi voja\xc5\xa1ki duhovnik in prvi voja\xc5\xa1ki vikar. Najprej mu je bil dodeljen nazivni \xc4\x8din podpolkovnika. Kasneje je bil njegov nazivni \xc4\x8din preveden v voja\xc5\xa1kega uslu\xc5\xbebenca XV. razreda, ki ustreza \xc4\x8dinu brigadirja, kakr\xc5\xa1nega zahteva polo\xc5\xbeaj na\xc4\x8delnika sektorja za duhovno oskrbo - Voja\xc5\xa1kega vikariata._NEWLINE_Njegova doktorska disertacija v knji\xc5\xbeni obliki Za pravice \xc4\x8dloveka je iz\xc5\xa1la v Ljubljani leta 2002. Pri Dru\xc5\xa1tvu sv. Modesta pa je leta 2006 iz\xc5\xa1la knji\xc5\xbeica Me (ne) briga, ki govori o temeljnih eti\xc4\x8dnih izzivih. _NEWLINE_1. aprila 2013 ga je nad\xc5\xa1kof Anton Stres umestil za kanonika stolne cerkve ljubljanske._NEWLINE_Svojo slu\xc5\xbebo voja\xc5\xa1kega vikarja je zaklju\xc4\x8dil 21. julija 2015. Njegove naloge je prevzel dotedanji namestnik Matej Jakopi\xc4\x8d, sam pa je postal \xc5\xbeupnik v ljubljanski stolnici.'